Syv av statsrådene i Erna Solbergs regjering nekter å oppgi hvilken karakter de har i matematikk. Noen mener det er en privatsak, andre sier de ikke husker og noen vil bare ikke kommentere.

Politikerne som har innført det absolutte kravet om karakteren 4 i matte for alle som vil bli en eller annen form for lærer, etterlater altså en åpning for at de selv har strøket i faget.

Fire av statsrådene som faktisk svarer har dessuten så dårlig karakter i matte, at de ikke kunne blitt lærere, mens fiskeriminister Per Sandberg (FrP) ikke har mattekarakter i det hele tatt.

Regjeringen har selv gått langt i å hevde at karakteren 4 i matte er nødvendig for å være i stand til å forstå helt grunnleggende ting som statistikk og sammenhenger.

Da vikarierende kunnskapsminister Elisabeth Aspaker (H) gjestet NRKs Dagsnytt 18 forrige tirsdag sa hun det slik:

– Man undervurderer konsekvent matematikk som grunnleggende ferdighet. Matematikk-forståelse handler om å kunne lese statistikk og matematikk-forståelse handler om å forstå sammenhenger mellom ting.

Her er regjeringens matte-karakterbok

Etter de bombastiske uttalelsene tok NRK kontakt med alle statsrådenes kommunikasjonsavdelinger. Vi spurte om statsråden kunne oppgi matte-karakteren sin, og sekundært om statsråden trodde han eller hun hadde fått over eller under fire.

Mange av statsrådene svarte svært raskt, og hadde til dels imponerende karakterer. Andre ventet mange dager før de svarte at de, av ulike grunner, ikke ønsket å oppgi karakteren sin.

Dette var svarene vi fikk:

Ketil Solvik-Olsen , samferdselsminister (FrP): 7 (gikk internasjonal linje hvor 7 er toppkarakter).

, samferdselsminister (FrP): (gikk internasjonal linje hvor 7 er toppkarakter). Erna Solberg , statsminister (H): 5 .

, statsminister (H): . Siv Jensen , finansminister (FrP): Tror hun fikk 5 .

, finansminister (FrP): Tror hun fikk . Tord Lien , olje- og energiminister (FrP): Tror han fikk 5 .

, olje- og energiminister (FrP): Tror han fikk . Torbjørn Røe Isaksen , kunnskapsminister (H): Tror han fikk 5.

, kunnskapsminister (H): Tror han fikk Vidar Helgesen , klimaminister (H): 5.

, klimaminister (H): Solveig Horne , barne- og likestillingsminister (FrP): 5 .

, barne- og likestillingsminister (FrP): . Elisabeth Aspaker , EU-minister (H): Sier hun fikk god nok karakter til å bestå kravet om 4 (er forøvrig selv utdannet lærer).

, EU-minister (H): Sier hun fikk god nok karakter til å bestå kravet om (er forøvrig selv utdannet lærer). Anniken Hauglie , arbeidsminister (H): Sier hun fikk en karakter «midt på treet», men ikke husker helt

, arbeidsminister (H): Sier hun fikk en karakter «midt på treet», men ikke husker helt Jon Georg Dale, landbruksminister (FrP): 3

landbruksminister (FrP): Monica Mæland , næringsminister (H): Tror hun fikk 3

, næringsminister (H): Tror hun fikk Per Sandberg, fiskeriminister (FrP): Hadde ikke matematikk på videregående

fiskeriminister (FrP): Hadde ikke matematikk på videregående Bent Høie , helseminister (H): – Dette er en privatsak.

, helseminister (H): – Dette er en privatsak. Jan Tore Sanner , kommunalminister (H): – Dette er en privatsak.

, kommunalminister (H): – Dette er en privatsak. Ine Eriksen Søreide , forsvarsminister (H): – Dette er en privatsak.

, forsvarsminister (H): – Dette er en privatsak. Børge Brende , utenriksminister (H): – Vil ikke kommentere.

, utenriksminister (H): – Vil ikke kommentere. Linda H. Helleland , kulturminister (H): – Dette er en privatsak.

, kulturminister (H): – Dette er en privatsak. Anders Anundsen , justisminister (FrP): – Vil ikke kommentere.

, justisminister (FrP): – Vil ikke kommentere. Sylvi Listhaug, innvandringsminister (FrP): – Vil ikke lete etter karakterboken.

– Kan godt lykkes uten 4

Sistnevnte minister møtte NRK under Arendalsuka tirsdag.

– Jeg husker rett og slett ikke hva jeg fikk, og de papirene ligger nedgravd i en eske et eller annet sted. Jeg har jo ikke hatt bruk for de vitnemålene på mange år, sier Sylvi Listhaug.

– Mener du at mattekarakteren fra videregående forteller mye om hva man kan drive det til senere i livet?

– Jeg mener det er et viktig utgangspunkt å gjøre det bra på skolen, men man kan jo selvsagt godt lykkes uten 4 i matte, det er vel mange eksempler på at folk har bygd seg opp med to tomme hender og gjort stor suksess.

Lektorstudenter NRK møter på Universitetet i Oslo kommer med noen støttende ord til politikerne som ikke vil røpe sin egen karakter.

– Det kan jo være fordi de mener mattekarakteren ikke er så viktig for hvilken jobb man klarer å gjennomføre, og det kan vi jo være enige om, sier Celestine da Silva.

– Karakterer og talent spriker jo ofte og henger ikke nødvendigvis sammen, sier Siri Vestenfor.